
ŠAKIŲ RAJONO SAVIVALDYBĖS TARYBA

SPRENDIMAS

DĖL ZYPLIŲ DVARO SODYBOs arklidžių pastate TEIKIAMOS PASLAUGOS TARIFO NUSTATYMO

2013 m. vasario 28 d. Nr. T-47
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 37 punktu, rajono savivaldybės tarybos 2010 m. vasario 25 d. sprendimu Nr. T-30 „Dėl rajono savivaldybės tarybos 2006 m. lapkričio 9 d. sprendimo Nr. T-318 pakeitimo“ patvirtinto rajono savivaldybės specialiųjų programų sudarymo ir vykdymo tvarkos aprašo 2.5 punktu ir atsižvelgdama į Lukšių seniūno 2013 m. vasario 11 d. prašymą, n u s p r e n d ž i a:

1. Nustatyti Lukšių seniūnijoje Zyplių dvaro sodybos arklidžių pastate (pastato šifras – 6 I1/p, patalpų indeksai – 1-1,1-6, 1-7, 1-10) teikiamos patalpų nuomos trumpalaikiams renginiams paslaugos tarifą:


1.1. laikotarpiu nuo gegužės 1 d. iki rugsėjo 1 d. – 20 litų už valandą;


1.2. laikotarpiu nuo rugsėjo 1 d. iki gegužės 1 d. – 26,00 litai už  valandą.



2. Pripažinti netekusiu galios rajono savivaldybės tarybos 2004 m. rugsėjo 16 d. sprendimą Nr. T-226 ,,Dėl Zyplių dvaro sodybos pastate teikiamos paslaugos tarifo nustatymo“.  
Savivaldybės mero pavaduotoja,
pavaduojanti savivaldybės merą



Rima Rauktienė

